 Sida lagu sheegay daraasadaas Heritage, caqabadaha iyo culaysyada soo food saara heyadaha waxbarashada sare HWS ee dalka ayaa waxay isugu jiraan kuwo la xiriira amni xumo, tayo darro guud oo hayadeed, shaqaalaha ay haystaan iyo kaabayaasha ay ku hawl-galaan oo aan tayaysnayn, dhaqaalaha oo aad u xaddidan iyo agab-kii wax lagu baran lahaa oo aanay haysan ama aan ku filnayn daboolidda baahida loo qabo. 